**Π Α Ρ Α ΡΤ Η Μ Α Β ’**

**Τ Ε Χ Ν Ι Κ Η Π Ε Ρ Ι Γ Ρ Α Φ Η Ε Ρ Γ Ο Υ**

**1. ΓΕΝΙΚΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ** «Addressing joint Agro- and Aqua- Biodiversity pressures Enhancing Sustainable Rural Development» (Β.Ε.S.T.)

**A1. Το γενικό πλαίσιο της πράξης BEST**

Ο γενικός στόχος του προγράμματος ακολουθεί τους αναπτυξιακούς στόχους της ΕΕ που ορίζονται στη στρατηγική «Ευρώπη 2020» και τους στόχους του προγράμματος συνεργασίας Interreg V / A Ελλάδα Ιταλία (GR-IT) 2014-2020 για την ανάπτυξη των θεμελίων μιας δυναμικής οικονομίας που προάγει την έξυπνη, βιώσιμη και χωρίς αποκλεισμούς ανάπτυξη, με στόχο τη βελτίωση της ποιότητας ζωής για όσους ζουν στη διασυνοριακή περιοχή του GR-IT, λαμβάνοντας υπόψη τα ξεχωριστά περιφερειακά χαρακτηριστικά του προγράμματος συνεργασίας. Το έργο πληροί έναν από τους βασικούς στόχους του Άξονα Προτεραιότητας 2, που είναι η βελτίωση των κοινών σχεδίων διαχείρισης και διακυβέρνησης για τη βιοποικιλότητα των παράκτιων και αγροτικών οικοσυστημάτων, εστιάζοντας στους φυσικούς πόρους και τις προστατευόμενες περιοχές, αναπτύσσοντας περιβαλλοντικά μέτρα προστασίας ενώ ταυτόχρονα στοχεύει στην ενίσχυση της βιοποικιλότητας, προκειμένου να αποκατασταθεί η απώλεια βιοποικιλότητας στο έδαφός τους. Λόγω του σημερινού προβλήματος της περιβαλλοντικής διάσπασης, την οικολογική ρύπανση και την κλιματική αλλαγή, οι περιοχές αυτές είναι φυσικά οικοσυστήματα που λειτουργούν ως πηγές οξυγόνου και βιοποικιλότητας.

Επιπλέον, οι ελληνικές αγροτικές περιοχές αποτελούν ένα πλούσιο οικοσύστημα με πλούσια χλωρίδα και πανίδα που τους καθιστά ιδανικούς προορισμούς για εκπαιδευτικό και δημιουργικό τουρισμό.

Η φυσική και πολιτιστική κληρονομιά έχει ισχυρές διασυνδέσεις με την οικονομική ανάπτυξη. Από την άλλη πλευρά, η βιοποικιλότητα απειλείται σήμερα από τις ανθρωπογενείς πιέσεις, την αλλαγή του κλίματος και την τυχαία εμφάνιση ξενικών ειδών σε ευπαθείς οικότοπους. Για το σκοπό αυτό, η πολιτική αγροτικής ανάπτυξης σε ευρωπαϊκό επίπεδο θέτει ως ειδικό στόχο τη διατήρηση των αγροτικών περιοχών υψηλής φυσικής αξίας (άρθρο 22 του κανονισμού 1257/99 της ΕΕ): μέχρι το 2008 όλα τα γεωργικά συστήματα υψηλής φυσικής αξίας (HNVF) να υπόκεινται σε διαχείριση με στόχο τη διατήρηση της βιοποικιλότητας, χρησιμοποιώντας κατάλληλους μηχανισμούς, όπως οι προβλεπόμενοι στα σχέδια αγροτικής ανάπτυξης, με προγράμματα για τα γεωργοπεριβαλλοντικά προγράμματα και τα προγράμματα που σχετίζονται με τη βιολογική γεωργία.

Δυστυχώς, σε εθνικό επίπεδο εξακολουθούμε να υστερούμε ακόμη και στον εντοπισμό των HNVF σε περιφερειακό επίπεδο και είναι απολύτως απαραίτητο να φτάσουμε γρήγορα, μέσω της ενεργοποίησης ρητώς καθορισμένων ερευνητικών έργων, στον καθορισμό μιας λειτουργικής μεθοδολογίας που θα εφαρμοστεί σε διαφορετικά πλαίσια . Για τις συμμετέχουσες περιφέρειες, οι οποίες χαρακτηρίζονται από ζώνες με υψηλή γεωργική και δραστηριότητα στα υδάτινα οικοσυστήματα (θαλάσσια, λιμναία, ποτάμια, παραλίμνια κλπ) σε συνδυασμό με ζώνες ενταγμένες στο δίκτυο Natura 2000 και σε προστατευόμενες φυσικές περιοχές, είναι θεμελιώδους σημασίας ο συνδυασμός των γεωργικών και των δραστηριοτήτων στα υδάτινα οικοσυστήματα με τη διατήρηση της βιοποικιλότητας.

Επιπλέον, οι παραδοσιακές γεωργικές και δραστηριότητες στα υδάτινα οικοσυστήματα, έχουν δημιουργήσει εδώ και αιώνες μια μεγάλη ποικιλία οικοτόπων, κατάλληλη για να φιλοξενήσει κοινότητες φυτών και ζώων διαφορετικών ειδών. Οι αλλαγές που σημειώθηκαν τα τελευταία 50 χρόνια (1970-2020), συμπεριλαμβανομένης της εμφάνισης εντατικής εκμετάλλευσης, έχουν οδηγήσει στην απώλεια πολλών από τα χαρακτηριστικά αυτών των ενδιαιτημάτων και στην επακόλουθη εξαφάνιση των έμβιων οργανισμών που συνδέονται με αυτά. Η συνειδητοποίηση και η εκτίμηση των διαφόρων περιβαλλοντικών υπηρεσιών που προσφέρει η βιοποικιλότητα στη γεωργία, εξακολουθεί να είναι πολύ περιορισμένη. Εκτός από την παροχή φυτών και ζώων εξέχουσας σημασίας για τον αγροτικό κόσμο, η γεωργική βιοποικιλότητα συμμετέχει ενεργά σε πολλές οικολογικές διεργασίες, οι οποίες συνεισφέρουν πολύ περισσότερο από την παραγωγή των τροφίμων, καυσίμων, και τη βελτίωση του εισοδήματος για τον αγρότη.

**Α2. Στόχοι του έργου**

Ο γενικός στόχος του έργου είναι να προωθήσει τη διασυνοριακή συνεργασία για την αντιμετώπιση των απειλών για τη βιοποικιλότητα (χερσαία και υδατική), καθώς και των απειλών γενετικών μεταβολών που μπορούν να επιφέρουν τα ξενικά είδη στα γεωργικά αποθέματα, καθώς και ανθρωπογενών πιέσεων, ενισχύοντας τη βιωσιμότητα και την ανάπτυξη παράκτιων και αγροτικών οικοσυστημάτων, εξασφαλίζοντας έτσι μια βιώσιμη παραγωγή τροφίμων υπό τις μεταβαλλόμενες περιβαλλοντικές και κλιματικές συνθήκες καθώς και τις μεταβαλλόμενες ανάγκες.

Οι κύριοι στόχοι που θα επικεντρωθούν στο έργο είναι:

1. Ανάπτυξη διασυνοριακής δικτύωσης για τη βελτίωση των σχεδίων κοινής διαχείρισης και διακυβέρνησης για τη βιοποικιλότητα

2. Ανάπτυξη νέων έξυπνων συστημάτων και μηχανισμών για την ανάπτυξη εργαλείων προστασίας του περιβάλλοντος

3. Ανάπτυξη συγκεκριμένων μέτρων περιβαλλοντικής προστασίας μέσω ειδικών σχεδίων δράσης και πολιτικών

4. Προώθηση του βιώσιμου τουρισμού σε προστατευόμενες περιοχές μέσω της ανάπτυξης ειδικών τουριστικών υποδομών, οργάνωση των ανθρώπινων δραστηριοτήτων, ανάπτυξη σχετικών διαδραστικών εκδηλώσεων, ενίσχυση της διαχείρισης για προσαρμογή στην κλιματική αλλαγή και δημιουργία περιβαλλοντικής συνείδησης για το φυσικό περιβάλλον και την πολιτιστική κληρονομιά ανάλογα με τις ιδιαιτερότητες της κάθε περιοχής.

Το εταιρικό σχήμα της πράξης συν αποτελείται από τις 4 Περιφέρειες της επιλέξιμης περιοχής του προγράμματος, ως εξής:

1. Περιφέρεια Ιονίων Νήσων ως Επικεφαλής Εταίρος
2. Περιφέρεια Δυτικής Ελλάδας
3. Περιφέρεια Ηπείρου
4. Περιφέρεια Απουλίας

**2. ΦΥΣΙΚΟ ΚΑΙ ΟΙΚΟΝΟΜΙΚΟ ΑΝΤΙΚΕΙΜΕΝΟ ΣΥΜΒΑΤΙΚΩΝ ΥΠΗΡΕΣΙΩΝ**

**2.1. ΦΥΣΙΚΟ ΑΝΤΙΚΕΙΜΕΝΟ**

Η παρούσα σύμβαση αφορά την υλοποίηση ενός παραδοτέου της πράξης «BEST» το οποίο εντάσσεται στο Πακέτο Εργασίας 3 «Δράσεις διασύνδεσης» της κατηγορία δαπάνης “External Expertise and Services”. Ειδικότερα το αντικείμενο της ανάθεσης περιλαμβάνει:

**D.3.1.2. Έρευνα, καταγραφή, χαρτογράφηση για επιλεγμένες θαλάσσιες περιοχές και είδη που πλήττονται.**

Στην Περιφέρεια Ιονίων Νήσων μεταξύ των 19 προστατευόμενων περιοχών, όπως αυτές εντάσσονται στο δίκτυο NATURA, οι 15 καταγράφονται να περιλαμβάνουν και θαλάσσιες περιοχές. Από αυτές οι 4 αναφέρονται σε λιμνοθάλασσες (εσωτερικά ύδατα), ενώ οι υπόλοιπες σε ακτές, παράκτιες περιοχές, νησίδες ή νήσους. Οι εντατικές ψυχαγωγικές δραστηριότητες και οι γενικές ανθρώπινες δραστηριότητες (τουρισμός, υπερ-αλιεία, γεωργικές δραστηριότητες, έχουν ως αποτέλεσμα να πιέζουν και να αλλοιώνουν τα ενδιαιτήματα, ιδιαίτερα ορισμένων θαλάσσιων ειδών. Η παρουσία του θαλάσσιου φανερόγαμου Posidonia oceanica με τη μορφή των λιβαδιών του είναι εξαιρετικά οικολογικής σημασίας και αποτελεί την πηγή ζωής για ολόκληρο το θαλάσσιο ζωικό σύστημα, καθώς τα λιβάδια της Posidonia αποτελούν το κατάλληλο μέρος για την τοποθέτηση των αυγών ψαριών και παρέχουν ένα τέλειο βιότοπο για πολλά ζωικά και φυτικά είδη. Με δεδομένο ότι οι σημαντικότεροι κίνδυνοι που αντιμετωπίζουν τα ψάρια των ελληνικών θαλασσών είναι η υπεραλίευση και η καταστροφή ή ο περιορισμός των ενδιαιτημάτων τους λόγω της ρύπανσης ή άλλων ανθρώπινων δραστηριοτήτων (Πηγή: Κόκκινο Βιβλίο των Απειλούμενων Ζώων της Ελλάδας), η καταγραφή κα ο έλεγχος θα επικεντρωθεί σε συγκεκριμένα είδη και κυριότερα στην εξέλιξη της Posidonia oceanica. Από την άλλη πλευρά μια σειρά κινδύνων που δεν έχουν ακόμα πλήρως αναλυθεί, προέρχονται από τα ξενικά είδη τα οποία, λόγω και της κλιματικής αλλαγής ολοένα και αυξάνονται στη Μεσόγειο.

|  |  |  |  |
| --- | --- | --- | --- |
| ΕΝΙΑΙΟΣ ΚΑΤΑΛΟΓΟΣ ΠΕΡΙΟΧΩΝ NATURA (2012) | | | |
|  |  | ***22 ΙΟΝΙΑ ΝΗΣΙΑ*** |  |
|  |  | **ΖΑΚΥΝΘΟΣ** |  |
| GR2210001 | ΕΖΔ-ΖΕΠ | DYTIKES KAI VOREIOANATOLIKES AKTES ZAKYNTHOU | 21419,24 |
| GR2210002 | ΕΖΔ | KOLPOS LAGANA ZAKYNTHOU (AKR. GERAKI - KERI) KAI NISIDES MARATHONISI KAI PELOUZO | 6957,7 |
| GR2210003 | ΕΖΔ | NISOI STROFADES | 523,13 |
| GR2210004 | ΖΕΠ | NISIDES STAMFANI KAI ARPYIA (STROFADES) | 136,01 |
|  |  | **ΚΕΦΑΛΛΗΝΙΑ** |  |
| GR2220001 | ΕΖΔ | KALON OROS KEFALONIAS | 2566,19 |
| GR2220002 | ΕΖΔ | ETHNIKOS DRYMOS AINOU | 2779,43 |
| GR2220003 | ΕΖΔ | ESOTERIKO ARCHIPELAGOS IONIOU (MEGANISI, ARKOUDI, ATOKOS, VROMONAS) | 88333,27 |
| GR2220004 | ΕΖΔ | PARAKTIA THALASSIA ZONI APO ARGOSTOLI EOS VLACHATA (KEFALONIA) KAI ORMOS MOUNTA | 3736,16 |
| GR2220005 | ΕΖΔ | DYTIKES AKTES KEFALONIAS - STENO KEFALONIAS ITHAKIS - VOREIA ITHAKI (AKROTIRIA GERO GKOMPOS - DRAKOU PIDIMA - KENTRI - AG. IOANNIS) | 18742,55 |
| GR2220006 | ΖΕΠ | KEFALONIA: AINOS, AGIA DYNATI KAI KALON OROS | 20715,15 |
|  |  | **ΚΕΡΚΥΡΑ** |  |
| GR2230001 | ΕΖΔ-ΖΕΠ | LIMNOTHALASSA ANTINIOTI (KERKYRA) | 187,95 |
| GR2230002 | ΕΖΔ | LIMNOTHALASSA KORISSION (KERKYRA) | 2292,38 |
| GR2230003 | ΕΖΔ-ΖΕΠ | ALYKI LEFKIMΜIS (KERKYRA) | 242,97 |
| GR2230004 | ΕΖΔ | NISOI PAXOI KAI ANTIPAXOI | 5649,66 |
| GR2230005 | ΕΖΔ | PARAKTIA THALASSIA ZONI APO KANONI EOS MESONGI (KERKYRA) | 888 |
| GR2230007 | ΖΕΠ | LIMNOTHALASSA KORISSION (KERKYRA) KAI NISOS LAGOUDIA | 1050,98 |
| GR2230008 | ΖΕΠ | DIAPONTIA NISIA (OTHONOI, EREIKOUSA, MATHRAKI KAI VRACHONISIDES) | 10146,26 |
|  |  | **ΛΕΥΚΑΔΑ** |  |
| GR2240001 | ΕΖΔ-ΖΕΠ | LIMNOTHALASSES STENON LEFKADAS (PALIONIS - AVLIMON) KAI ALYKES LEFKADAS | 2143,4 |
| GR2240002 | ΕΖΔ | PERIOCHI CHORTATON (LEFKADA) | 1255,59 |

Αναλυτικά η έρευνα περιλαμβάνει:

1. Την καταγραφή (ψηφιακή και φωτογραφική) έλεγχο και χορική αξιολόγηση (συγκριτική και με βάση προγενέστερες έρευνες ή μελέτης) τριών ειδών: της Posidonia, του μαλάκιου Pinna, του ψαριού εσωτερικών υδάτων Κερκυρογωβιός, (Knipowitschia goerneri)
2. Διακίνηση, συλλογή και επεξεργασία ερωτηματολογίου προς τους αλιευτικούς Συλλόγους των Ιονίων Νήσων, σχετικά με τη εμφάνιση και τη συχνότητα εμφάνισης ξενικών ειδών, την περιοχή εμφάνισης (εάν είναι δυνατόν με γεωαναφορά) κα τις διαχρονικές τάσεις. Ιδιαίτερη προσέγγιση για το τοξικό φύκι (Caulerpa taxifolia και Caulerpa racemosa), μπλε κάβουρα (blue crab τύποι callinectes sapidus και portunus sebis), λαγοκέφαλους (ξενικούς τύπους Lagocephalus), χέλι Plotosus lineatus, λεοντόψαρο (Pterois miles, devil firefish, common lionfish), Γερμανό ή Αγριόσαλπα( Siganus luridus και Siganus rivulatus).
3. Διακίνηση, συλλογή και επεξεργασία ερωτηματολογίου προς τους αλιευτικούς Συλλόγους των Ιονίων Νήσων, σχετικά με τη εμφάνιση και τη συχνότητα εμφάνισης ειδών (εάν είναι δυνατόν με γεωαναφορά) που κινδυνεύουν κρίσιμα με εξαφάνιση (σύμφωνα με το Κόκκινο Βιβλίο των Απειλούμενων Ζώων της Ελλάδας) όπως: Ταυροκαρχαρίας (Sand Tiger Shark), Γκριζόβατος Κοινό Σαλάχι, (Common Skate), Οξύρρυγχος καρχαρίας, Ρυγχοκαρχαρίας (Shortfin Mako), Λάμια (Porbeagle Shark), Oξύνωτος (Angular Roughshark).

Σημειώνεται ότι: Ο ανάδοχος οφείλει να γνωρίζει ότι ο ειδικός επιστήμονας με τα προσόντα που περιγράφονται στο άρθρο 2 του Παραρτήματος Α’, θα πρέπει κατά τη διάρκεια των καταδύσεων υποχρεωτικά να συνοδεύεται για λόγους ασφαλείας από αντίστοιχο επιστήμονα με πιστοποιητικό κατάδυσης (o.w.d.) 2 τουλάχιστον αστέρων, με σκοπό να οργανώσουν πρόγραμμα δεκαπέντε (15) καταδύσεων σε προστατευόμενες περιοχές για να ελέγξουν το ασκούμενο επίπεδο πιέσεων στις περιοχές και στα είδη που αναφέρονται προηγούμενα.

Παραδοτέο: α) Τρεις εκθέσεις, μία για κάθε καταγραφή, με τα αποτελέσματα της έρευνας (α) ή της αξιολόγησης των ερωτηματολογίων (β/γ) β)Η πρώτη έκθεση θα περιλαμβάνει υποχρεωτικά γεωαναφορά των σημείων καταδύσεων και φωτογραφικό υλικό /βίντεο με στοιχεία από την έρευνα. Το σύνολο των αρχείων διατίθενται σε Ελληνικά και Αγγλικά

**2.2. ΟΙΚΟΝΟΜΙΚΟ ΑΝΤΙΚΕΙΜΕΝΟ**

Η προϋπολογισθείσα δαπάνη της εν λόγω ανάθεσης ανέρχεται συνολικά στο ποσό των ανέρχεται στο ποσό των **είκοσι χιλιάδων ευρώ (20.000,00€) συμπεριλαμβανομένου του ΦΠΑ** και όλων των νόμιμων κρατήσεων. Η προσφορά δε δύναται να ξεπερνά το προαναφερόμενο διατιθέμενο ποσό.